Geschter hemmer wieder amol a Kulturischub gmacht und sin ins Museum. Tönt ez huara gähnimässig aber es isch echt no spannend gsi, über d Gschicht vo dera Region do. Und wow jo gregnet hets au no. Das isch sehr erwähnenswert, wülls echt nia regnet susch. Das kamma also scho no als Spektakel aluaga. Aber miar gön jo ez immer witer in Norda und döt  könnts denn scho no öppa schütta. Dia hen au grad a paar Cyclona gha in letschter Zit. Aber ez söttis guat si und miar könn langsam aber sicher richtig Nigalooreef fahra. Döt haut sich denn dr Eti in d Fluata mit ara dicka Fläscha uf am Buckel. Und wehe döt schwimmt kei Walhai! Aber das verzellemer denn aswenn andersch.